სვეტლანა ხორკინა

სვეტლანა ვასილის ასული ხორკინა (რუს. Светлана Васильевна Хоркина; დ. 19 იანვარი, 1979) — ყოფილი რუსი სპორტული ტანმოვარჯიშე. მონაწილეობა მიიღო 1996, 2000 და 2004 წლების ზაფხულის ოლიმპიურ თამაშებზე. კარიერის განმავლობაში მან 7 ოლიმპიური მედალი და 20 მსოფლიო ჩემპიონატის მედალი მოიპოვა. ის იყო პირველი ქალი ტანმოვარჯიშე, რომელმაც ზედიზედ სამჯერ მოიგო მსოფლიო ჩემპიონატი „all-around“ ღონისძიებაში. ხორკინა ყველა დროის ერთ-ერთი ყველაზე წარმატებულ ქალ ტანმოვარჯიშედ ითვლება. 1994 წლის აპრილში ხორკინამ ავსტრალიაში, ბრისბენში გამართულ მსოფლიო ჩემპიონატში მიიღო მონაწილეობა. „All-around“ ღონისძიებაში 38,805 ქულით მან მეცხრე ადგილი დაიკავა, „floor exercise“ ჩათვლაში კი — მერვე (8,487). „Vault“ (9,800) და „Uneven bars“ (9,875) ღონისძიებებში ხორკინამ ვერცხლის მედლები მოიპოვა. იმავე წლის ნოემბერში დორტმუნდში (გერმანია) მსოფლიო ჩემპიონატზე ხორკინამ გუნდთან ერთად იასპარეზა. მან გუნდს 39,450 ქულა (საუკეთესო მაჩვენებელი გუნდის წევრებს შორის) მოუტანა და რუსეთის ნაკრებს მესამე ადგილზე გასვლაში დაეხმარა. 1995 წლის ოქტომბერში ხორკინამ იაპონიაში, საბაეში ჩატარებულ მსოფლიო ჩემპიონატზე „all-around“ ღონისძიებაში მეორე ადგილი დაიკავა (39,130). „Vault“ ღონისძიებაში მან მეხუთე ადგილი დაიკავა(9,618), ხოლო „uneven bars“ ღონისძიებაში ოქროს მედალი მოიპოვა (9,900). 1996 წლის აპრილში ხორკინამ სან ხუანში, პუერტო რიკოში გამართულ მსოფლიო ჩემპიონატზე იასპარეზა. „Uneven bars“ ღონისძიებაში მან კიდევ ერთხელ პირველი ადგილი დაიკავა (9,787), მაგრამ „vault“ ღონისძიებაში მხოლოდ მეხუთე ადგილზე გავიდა (9,637). იმავე წლის მაისში ხორკინა ბირმინგემში, დიდ ბრიტანეთში გამართულ ევროპის ჩემპიონატზე გამოვიდა. ის რუსეთის ნაკრებს ვერცხლის მედლის მოპოვებაში დაეხმარა, ინდივიდუალურ ჩათვლაში კი შესაბამისად: „all-around“ — მეექვსე ადგილი (38,549), „vault“— მეოთხე ადგილი (9,725), „uneven bars“ — პირველი ადგილი (9,825) დაიკავა. 1996 წლის ივლისში ხორკინა ატლანტაში გამართულ ოლიმპიურ თამაშებზე გამოვიდა. მან გუნდს საერთო ჯამში 77,648 ქულა მოუტანა და რუსეთის ნაკრებს მეორე ადგილზე გასვლაში დაეხმარა. „All-around“ ღონისძიებაში ის „uneven bars“ ღონისძიების პროგრამის შესრულების დროს ჩამოვარდა და საბოლოოდ, 38,455 ქულით მეთხუთმეტე ადგილზე გავიდა. 3 დღის შემდეგ ხორკინამ შეცდომა გამოასწორა და სწორედ ამ ღონისძიებაში — „uneven bars“— ოლიმპიური ოქროს მედალი მოიპოვა (9,850). 1997 წლის სექტემბერში ხორკინა ლოზანაში, შვეიცარიაში გამართულ მსოფლიო ჩემპიონატზე გამოვიდა. რუსეთის ნაკრებმა მეორე ადგილი დაიკავა. ინდივიდუალური ღონისძიებებიდან მან პირველი ადგილი დაიკავა „all-around“ (38,636) და „uneven bars“ (9,875) ჩათვლაში, მეორე — „balance beam“ (9,787) და „floor exercise“ (9,800) ღონისძიებებში, ხოლო „vault“ ღონისძიებაში 4,537 ქულით ის მხოლოდ მერვე ადგილზე გავიდა. 1997 წლის ნოემბერში ხორკინას ირგვლივ სკანდალი აგორდა, როდესაც ის ფლეიბოის რუსულ გამოცემაში გამოჩნდა. ამასთან დაკავშირებით სვეტლანამ განაცხადა: „მე შევცვალე ხალხის დამოკიდებულებები. ძალიან კარგია, იყო სექსუალური. ჩემმა კარიერამ ცხადყო, რომ მაღალ გოგონებს საოცარი რამეების კეთება შეუძლიათ. მე დავიწყე. ახლა მთელს მსოფლიოში ვარ ცნობილი.“ 1998 წლის მაისში ხორკინამ სანქტ-პეტერბურგში (რუსეთი) გამართულ ევროპის ჩემპიონატზე იასპარეზა. რუსეთის გუნდი ამჯერადაც მეორე ადგილზე გავიდა. სვეტლანამ „all-around“ (38,624), „uneven bars“ (9,900) და „floor exercise“ (9,787) ღონისძიებებში ოქროს მედლები მოიპოვა. 1999 წლის ოქტომბერში ტიანინში, ჩინეთში გამართულ მსოფლიო ჩემპიონატზე ხორკინამ რუსეთის ნაკრებთა ერთად კიდევ ერთხელ მოიპოვა ვერცხლის მედალი. „All-around“ ღონისძიებაში 37,611 ქულით რუსი მეთორმეტე ადგილზე გავიდა. მხოლოდ „uneven bars“ ღონისძიებაში (ოქრო, 9,837) და „floor exercise“ (ბრინჯაო, 9,787) ღონისძიებებში შეძლო მედლების მოპოვება. 2000 წლის ევროპის ოლიმპიურ თამაშებზე, პარიზში, საფრანგეთში ხროკინამ გუნდთან ერთად პირველ ადგილზე გავიდა. ინდივიდუალურად მან სამი ოქროს მედალი: „all-around“ (38,749), „uneven bars“ (9,837) და „balance beam“ (9,837) ღონისძიებებში მოიპოვა. ↑ Svetlana Khorkina დაარქივებული 2017-09-09 საიტზე Wayback Machine. . sports-reference.com ↑ 1994 World Artistic Gymnastics Championships დაარქივებული 2010-01-16 საიტზე Wayback Machine. . Gymnasticsresults.com. Retrieved on 26 October 2013. ↑ 1994 Teams World Artistic Gymnastics Championships დაარქივებული 2010-03-27 საიტზე Wayback Machine. . Gymnasticsresults.com (20 December 2005). Retrieved on 26 October 2013. ↑ 1 – 10 October 1995 – 31st World Artistic Gymnastics Championships დაარქივებული 6 August 2012[Date mismatch] საიტზე Wayback Machine.Category:Webarchive-ის თარგის შეტყობინებები . Fig.lx2.sportcentric.com (10 October 1995). Retrieved on 26 October 2013. ↑ 1996 Artistic Gymnastics World Championships, Women's Finals დაარქივებული 2010-01-14 საიტზე Wayback Machine. . Gymnasticsresults.com (1 February 2004). Retrieved on 26 October 2013. ↑ 1996 European Championships Artistic Gymnastics Women დაარქივებული 2014-02-01 საიტზე Wayback Machine. . Gymnasticsresults.com. Retrieved on 26 October 2013. ↑ Games of the 26th Olympiad Atlanta Women's Artistic Gymnastics დაარქივებული 2015-06-02 საიტზე Wayback Machine. . Gymnasticsresults.com. Retrieved on 26 October 2013. ↑ Games of the 26th Olympiad Atlanta Women's Artistic Gymnastics დაარქივებული 2009-06-29 საიტზე Wayback Machine. . Gymnasticsresults.com. Retrieved on 26 October 2013. ↑ 1997 Artistic Gymnastics World Championships – Women's Finals დაარქივებული 2009-12-10 საიტზე Wayback Machine. . Gymnasticsresults.com. Retrieved on 26 October 2013. ↑ Anna Kessel. (3 June 2012) Meet the New Russian Divas. Observer.guardian.co.uk. ↑ 1998 European Championships Artistic Gymnastics Women დაარქივებული 2010-11-24 საიტზე Wayback Machine. . Gymnasticsresults.com. Retrieved on 26 October 2013. ↑ 1999 Artistic Gymnastics World Championships Women's Finals დაარქივებული 2011-10-29 საიტზე Wayback Machine. . Gymnasticsresults.com (6 December 2003). Retrieved on 26 October 2013. ↑ 2000 European Women's Artistic Gymnastics Championships. Gymnasticsresults.com (20 February 2004). Retrieved on 26 October 2013.